《九日友人招游海月岩因病阻往》
明代·刘鸿渐

十里嗟留滞，蒹葭各一方。不眠时问夜，多病过重阳。

海月悬何处，溪山梦自长。有怀烟雨外，愁对菊花黄。

作者简介：刘鸿渐，字绍嘉。东莞人。明神宗万历时人。理学家，学者称磐石先生。尝六中副车，年八十七卒。有《易说》、《兰轩诗文集》、《汇雅》、《省劝录》诸书。民国张其淦《东莞诗录》卷一八有传。